SHBA: Zgjedhjet e 2 nëntorit dhe vota e të rinjve
Dy partitë politike shpresojnë se votuesit e rinj do të dalin në masë të votojnë për kandidatët e tyre
Presidenti Obama ka zhvilluar tubime në disa universitete amerikane në përpjekje për të ringjallur entuziazmin, që ai nxiti mes të rinjve gjatë fushatës presidenciale para 2 vjetësh. Por papunësia e lartë dhe vështirësi të tjera ekonomike po ndikojnë negativisht tek entuziami për të marrë pjesë këtë nëntor në zgjedhje, madje kjo është veçanërisht e vërtetë për demokratët, të cilët përveç Shtëpisë së Bardhë, kanë kontrollin edhe në të dyja dhomat e Kongresit. Votuesit e moshës nën 30 vjeçare morën pjesë në numra rekord në zgjedhjet presidenciale të vitit 2008 dhe 2 e treta e tyre votoi për zotin Barak Obama. Zach Howell, kryetar i Komitetit Kombëtar Republikan të Kolegjeve, mban mënd kohën e vështirë për studentët republikanë para 2 vjetësh: " - thotë ai Tani që anketat e opinionit tregojnë se demokratët ka të ngjarë të humbasin vende në Kongres, Presidenti Obama po u bën thirrje të rinjve të votojnë më 2 nëntor për kandidatët demokratë. Duke folur kohët e fundit para rreth 35 mijë njerzve në Universitetin Shtetëror të Ohajos, presidenti e pranoi se kandidatura për Shtëpinë e Bardhë ishte shumë më joshëse se sa puna e vështirë për të qeverisur. Presidenti u bëri thirrje të rinjve që të rikthejnë frymën e vitit 2008, dhe të vazhdojnë punën për ndryshime. Heather Smith është drejtoreshë ekzekutive e organizatës jo partiake, "Rock the Vote," e cila përpiqet të regjistrojë të rinjtë të votojnë. Ajo thotë se shumë të rinj, me të cilët ajo ka folur, janë skeptikë rreth vemendjes pa pritur, që presidenti po u kushton atyre. Sipas një ankete të opinionit e kryer nga qendra kërkimore Pew, vetëm 27 për qind e demokratëve të rinj thonë se do të marrin pjesë në zgjedhjet e 2 nëntorit. Mes republikanëve të rinj, kjo shifër është 39 për qind. Udhëheqësi republikan Zach Howell thotë se vendet e punës janë çështja kryesore për votuesit e rinj. . Heather Smith e organizatës "Rock the Vote," thotë se pa dyshim që të rinjtë janë të shqetësuar rreth së ardhmes dhe ka arsye se pse një përqindje më e vogël e tyre votojnë krahasuar me më të moshuar. Gjatë manifestimit të kohëve të fundit i quajtur "One Nation" në kryeqytetin Uashington, studenti dhe përkrahësi i Partisë Demokrate, Lance Pyburn e pranoi se ishte paksa i shqetësuar rreth zgjedhjeve të këtij viti. Demokratët po i mbajnë shpresat për surpriza të mëdha në mbrëmjen e 2 nëntorit, ndërkohë që të dy partitë politike po shpresojnë se votuesit e rinj do të dalin në masë që të votojnë për kandidatët e tyre.